रोम के लिए यह कहा जाता था कि उसके ऐश्वर्य, वैभव और विलासिता से देवता भी ईर्ष्या करते हैं। लेकिन यह वैभव लाखों श्रमिकों के शोषण और उन पर भयावह अत्याचार पर आधारित था। इस क्रूरता के विरुद्ध विद्रोह स्वाभाविक था। रोमन साम्राज्य के गुलामों ने कम से कम तीन बार विद्रोह किया। विद्रोह की तीसरी लहर का नायक स्पार्टाकस था, जिस पर लिखित हार्वार्ड फास्ट के उपन्यास को क्लासिक का दर्जा हासिल है। इस उपन्यास के आधार पर हम यहाँ विद्रोही स्पार्टाकस के व्यक्तित्व को समझने की कोशिश करते हैं।